Автор: Гасан Адилов · 04.11.2021\nНоябрьданул 4-нний Аьрасатнаву кIицI дайссар Халкьуннал цашиврул кьини. Байран сакин дурссар 2004-ку шинал декабрьданий Аьрасатнал Президент Владимир Путиннул къулбас дурсса Федерал Закондалийн бувну.\nАьрасатнаву му цIусса байран цалчин кIицI дурну диркIссар 2005-ку шинал ноябрьданул 4-нний.\nХалкьуннал цашиврул кьини сакин дурссар 1612-ку шинал хьусса иширттан хасну.Та чIумал Кузьма Мининнул ва Дмитрий Пожарскийл каялувшиврий Москав тархъан бувну бивкIссар Польшанал чапхундалуцIа.\nТарихраву ва байран дархIуну дур 17-мур ттуршукулий Аьрасатнаву питнардал, аварарттал (смута) чIун къуртал шаврицIун.\n1611-ку шинал сентябрьданий Нижегородуллал земский староста Кузьма Минин лаивзссар шагьрулул ялапартуврайн, ополчение дузал дуванну тIий Москавуллал паччахIлугъран кумаг буван. Мининнул цIа рирщуну, ополчениялул хъунама бакIчину ивтссар 30 шинавусса Новгородуллал кIинияз Дмитрий Пожарский.\nПожарскийл ва Мининнул ттугъирдалу бавтIун бивкIссар та чIумух бурувгун хъунмасса аьрал – 10 азарунниха ливчу­сса инсантал, 3 азараксса къазахъ, 1000 –нниха ливчусса битулт ва чIявусса хъудугьулт, шяраваллал чиваркI. 1612-ку шинал ноябрьданул 4-нний Нижегородуллал ополчениялуща бювхъуну бур гьужум бувну ласун Китай-город ва дардагъил буван польшанал аьраллу Москавлия.\nМу куццуй, Халкьуннал цашиврул кьини цIусса байран дакъарча, ва хъанахъиссар хьхьичIарасса аьдатирттайн зана шаву.\nХхуллурду оьрмулул туннурдур\nХIал кIюласса кулпатирттан\nСледующая публикация Халкьуннал цашиврул кьинисса шадлугъру\nПредыдущая публикация Дербент в числе лидеров вакцинированных в республике